8.11.2014 Den Europæiske Unions Tidende L 325/17 AFGØRELSER RÅDETS AFGØRELSE 2014/775/FUSP af 7. november 2014 om forlængelse af afgørelse 2014/73/FUSP om Den Europæiske Unions militæroperation i Den Centralafrikanske Republik (EUFOR RCA) RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 42, stk. 4, og artikel 43, stk. 2, under henvisning til forslag fra Unionens højtstående repræsentant for udenrigsanliggender og sikkerhedspolitik, og ud fra følgende betragtninger: (1) — Den 28. januar 2014 vedtog De Forenede Nationers Sikkerhedsråd resolution 2134 (2014) om bemyndigelse af Den Europæiske Union til at gennemføre en operation i Den Centralafrikanske Republik (CAR). (2) — Rådet vedtog den 10. februar 2014 afgørelse 2014/73/FUSP ()), hvoraf det fremgår, at Den Europæiske Unions militæroperation i Den Centralafrikanske Republik (EUFOR RCA) bør udløbe senest seks måneder efter, at der er opnået fuld operativ kapacitet. (3) — Den 10. september 2014 sendte CAR's midlertidige præsident en skrivelse til Unionens højtstående repræsentant for udenrigsanliggender og sikkerhedspolitik (HR) med en anmodning om at forlænge FUFOR RCA. (4) — Det er nødvendigt at skabe en problemfri overgang fra EUFOR RCA til De Forenede Nationers multidimensionelle integrerede stabiliseringsmission i Den Centralafrikanske Republik (MINUSCA), som nedsat ved FN's Sikkerheds- råds resolution 2149 (2014), indtil MINUSCA kan påtage sig det fulde ansvar for sikkerheden i Banguiregionen. (5) > Den 21. oktober 2014 vedtog FN's Sikkerhedsråd resolution 2181 (2014), hvorved en forlængelse af EUFOR RCA til den 15. marts 2015 godkendes. (6) — Afgørelse 2014/73/FUSP bør derfor ændres i overensstemmelse hermed — VEDTAGET DENNE AFGØRELSE: Artikel 1 Forordning 2014/73/FUSP ændres således: 1) Iartikel 1, stk. 1, erstattes ordene »inden for fire til seks måneder« af »inden for ni måneder«. 2) Artikel 10, stk. 2, affattes således: »2. Det finansielle referencegrundlag for de fælles udgifter til EUFOR RCA for perioden indtil den 15. december 2014 er 25,9 mio. EUR. Det finansielle referencegrundlag for de fælles udgifter til EUFOR RCA for perioden fra den 16. december 2014 til den 15. marts 2015 er 5,7 mio. EUR. Den procentdel af referencebeløbet, der er omhandlet i artikel 25, stk. 1, i afgørelse 2011/871/FUSP for perioden indtil den 15. december 2014, er 50 %. Den procentdel af referencebeløbet, der er omhandlet i artikel 25, stk. 1, i afgørelse 2011/871/FUSP for perioden fra den 16. december 2014 til den 15. marts 2015, er 0 %. ()) Rådets afgørelse 2014/73/FUSP af 10. februar 2014 om Den Europæiske Unions militæroperation i Den Centralafrikanske Republik (EUFOR RCA) (EUT L 40 af 11.2.2014, s. 59).